Cinfães

Cinfães estas urbo de Portugalio, situanta en la plej nordokcidenta pinto de la Distrikto Viseu, Centra regiono kaj la subregiono Viseu Dão-Lafões. Ĝi havas ĉirkaŭ 3 000 loĝantojn (2021).

Ĝi estas sidejo de la municipo Cinfães, kiu havas totalan areon de 239,29 km², kaj 17.730 loĝantojn (2021), subdividita en 14 fregezioj. La municipa teritorio limas norde kun Marco de Canaveses kaj Baião, oriente kun Resende, sude kun Castro Daire kaj Arouca kaj okcidente kun Castelo de Paiva. La teritorio estas tute sude de la rivero Douro kaj ĝis la montaro Serra de Montemuro (sude), dum la sidejo mem estas apud la rivero kaj apud la ŝoseo 222 kiu bordas laŭ la maldekstra bordo ĝis Lamego oriente.

 Historio 
eta|maldekstre|280ra|Preĝejo de Escamarão.
Prahistorian loĝadon atestas kastrumoj kaj monumentaj megalitoj troviĝantaj en la municipo. El la romia epoko estas disaj restaĵoj, sed jam en la 6-a jarcento a.n.e., estis naviga komerco laŭ la rivero Douro inter grekoj kaj hispanoj. Kvankam ĝermanoj ja loĝis en la areo, la islamanoj ne lasis multajn restaĵojn tie. La areo de Cinfães estis konkerita el islamanoj inter 1058 kaj 1064, kiuj estis respektive, la jaroj de la konkeroj de Viseu kaj de Koimbro. Post la fondo de la Reĝlando Portugalio (en 1143), ekis administracia organizado, per kreado de municipoj.

La historia de Cinfães estis ligita al la Templanoj, kiuj tie posedis fortikaĵojn, kiel la Turo de Chã aŭ Turo de Pintos, kaj ĉefe ĉe Santiago de Piães; kaj ankaŭ al la infanaĵo de El-Rei D. Afonso Henriques kaj lia tutoro Egas Moniz. Cinfães aperis en dokumentoj inquirições de D. Afonso la 3-a (1258) kaj D. Diniz (1288), kaj donis foruon D. Manuelo la 1-a en Lisbono, en la 1a de Majo 1513. La komarkon Cinfães estis poste kreita per dekreto de 24a de Oktobro 1855 enhavante la fregeziojn de tiu municipo kaj de Sanfins da Beira – tiam nuligita. Elstaras la romanikaj preĝejoj kaj arkitekturo de la 17-a kaj 18-a jarcentoj, videbla ĉefe en la senjordomegoj.

En la unua duono de la 20-a jarcento la loĝantaro estis stabila kaj atingis preskaŭ 36 000 loĝantojn en 1950, sed poste malpliiĝis iomete pro elmigrado ĝis nunaj 17 000 loĝantoj, tio estas, oni perdis duonon.

 Submunicipoj 
Cinfães havas la jenajn fregeziojn:
eta|maldekstre|Fregezioj de la municipo Cinfães.

 Alhões, Bustelo, Gralheira e Ramires
 Cinfães
 Espadanedo
 Ferreiros de Tendais
 Fornelos
 Moimenta
 Nespereira
 Oliveira do Douro
 Santiago de Piães
 São Cristóvão de Nogueira
 Souselo
 Tarouquela
 Tendais
 Travanca

 Vidindaĵoj 
En pluraj loĝlokoj estas interesaj preĝejoj kaj kapeloj, kun gravaj pentraĵoj kaj valoraj liturgiaj juveloj; krome estas ankaŭ nobelaj domegoj ĉefe el la 18a jarcento.
 Romanikaj preĝejoj de São Cristóvão de Nogueira; de la Senhora de Cales aŭ Cádiz; de Nossa Senhora da Natividade de Escamarão; de Tarouquela;
 Muzeo Serpa Pinto
 Kastrumo de Coroas
 Murego de Portas do Montemuro
 Gravuraĵoj en granito kaj Pilorio de Cinfães
 Pilorio de Nespereira
 Domo Casa da Calçada en Oliveira do Douro
 Insuleto Ilhota do Outeiro en Souselo

 Bildoj 

 Referencoj 

 Eksteraj ligiloj 

 Municipo de Cinfães
 Birdobservado en Serra de Montemuro



Kategorio:Urboj de Portugalio
Kategorio:Distrikto Viseu